«Ասում են՝ այնքան կարևոր չէ, թե քանի օր կա մարդու կյանքում, որքան կարևոր է, թե ինչքան կյանք կա մարդու ապրած յուրաքնաչյուր օրվա մեջ,- սա մեջբերում է Պաշտպանության նախարար Վիգեն Սարգսյանի խոսքից:- Թաթուլ Կրպեյանի անցած ուղին, իր՝ կյանքով լի ապրած օրերը, իր համոզմունքը դրա վառ ապացույցն են: Յուրաքանչյուր ժողովրդի կյանքում լինում են պահեր, երբ կենաց ու մահու կռիվը միակ ընտրանքն է: Եվ եթե շատերի համար դրանք ինքնաբուխ, պահի թելանդրանքով ընդունված որոշումներ էին, ապա խորհրդային բանակում ծառայելուց հետո պատմաբանի մասնագիտություն ընտրած և պատմության ուսուցիչ աշխատող Թաթուլ Կրպեյանի համար դա խորը գիտակցված, նաև խոսքով ձևակերպված իմաստնություն էր: Այն, որ հայրենի հողի ամեն թիզի համար պետք է կռվել աննահանջ, անգամ սեփական կյանքի գնով պատրաստ լինել հատուցելու այդ հողի ազատագրման և փրկության գինը… Մեր հերոսներն իրենց ապրած կյանքով իմաստավորում են մեր ինքնությունը…»: